विकास की आईएफएस में 12वीं रैंक
रावतभाटाके इतिहास में पहली बार किसी युवक ने आईएफएस परीक्षा केवल पास की, बल्कि देशभर में 12वीं रैंक भी हासिल की है। परमाणु ऊर्जा केंद्रीय स्कूल के छात्र रहे विकास प्रजापति ने इंडियन फॉरेस्ट सर्विस की परीक्षा पास की। विकास प्रजापति की ट्रेनिंग देहरादून में सोमवार से शुरू हो गई।
विकास प्रजापति के पिता जतनसिंह प्रजापति राजस्थान परमाणु बिजलीघर में फायर सबऑफिसर है। विकास की इस उपलब्धि पर परमाणु बिजलीघर की कॉलोनी में खुशी की लहर दौड़ गई। शुरू से ही होनहार रहे विकास ने 10वीं बोर्ड परीक्षा में 96 प्रतिशत अंक हासिल कर रावतभाटा में टॉप किया था। 2004 में दिल्ली गणतंत्र दिवस की परेड में भाग लिया और बेस्ट कैडेट चुने गए। 12वीं में 93 प्रतिशत अंक हासिल किए एवं इंटरनेशनल केमेस्ट्री ओलंपियाड 2007 में पूरे देश में सिल्वर मेडल हासिल किया। आईआईटी दिल्ली में कम्प्यूटर साइंस से बीटेक,एमटेक की। आईएएस की तैयारी करते हुए पहले ही प्रयास में आईएफएस में चयन हुआ। विकास ने इस कामयाबी का श्रेय ईश्वर, माता, पिता, गुरुजनों एवं संबंधित को दिया है। विकास प्रजापति अणुकिरण कॉलोनी में रहते है।
अनुशासन से हासिल की सफलता
इंडियनफॉरेस्ट सर्विस में देशभर में 12वीं रेंक हासिल करने वाले रावतभाटा के युवा विकास प्रजापति का कहना है कि उसने समय और अनुशासन को जीवन की सफलता का मूलमंत्र बनाया। पढ़ाई के साथ साथ उसने खेल और एनसीसी के लिए भी हर समय, समय निकाला। विकास के पिता जतनसिंह प्रजापत का कहना है कि विकास साइंस का स्टूडेंट्स रहा। आईआईटी से चयन होकर बीटेक, एमटेक कम्प्यूटर साइंस में करने के बाद उसने भारतीय प्रशासनिक सेवा और वन सेवा की परीक्षा दी। इसमें इतिहास, कला और सभी विषयों में महारथ हासिल की। इस बात को विकास ने सिद्ध कर दिया कि साइंस का स्टूडेंट्स भी लक्ष्य निर्धारित कर लें तो, दूसरे विषयों में भी अव्वल रह सकता है। पिता का कहना था कि विकास ने जीवन में लक्ष्य निर्धारित किए। समय और अनुशासन की पालना की और इस मुकाम पर पहुंचा। यह उनके और रावतभाटा के लिए गर्व की बात है।
विकास प्रजापति।
hne_Deva hin_Deva hin_Deva hin_Deva hin_Deva mai_Deva